അത്ലറ്റിക്കോ ഡി കൊൽക്കത്തയ്ക്കെതിരെ പെനാൽറ്റി വിധിക്കാത്ത റഫറിയുടെ തീരുമാനം തെറ്റായിരുന്നുവെന്ന് കേരള ബ്ലാസ്റ്റേഴ്സ് പരിശീലകൻ സ്റ്റീവ് കൊപ്പൽ . പെനാൽറ്റി ലഭിച്ചിരുന്നുവെങ്കിൽ കളിയുടെ ഗതി തന്നെ മാറുമായിരുന്നു . ബ്ലാസ്റ്റേഴ്സ് താരങ്ങൾ പലരും അവരുടെ മികച്ച ഫോമിലെത്തിയിട്ടില്ലെന്നും വരും മൽസരങ്ങളിൽ മികച്ച പ്രകടനം കാഴ്ചവെക്കാനാകുമെന്നാണ് പ്രതീക്ഷയെന്നും സ്റ്റീവ് കൊപ്പൽ കൊച്ചിയിൽ ഏഷ്യാനെറ്റ് ന്യൂസിനോട് പറഞ്ഞു . അത്ലറ്റിക്കോക്കെതിരെയുള്ള മൽസരത്തിൽ ബെൽഫാർട്ടിനെ ബോക്സിനുള്ളിൽ വീഴ്ത്തുന്നത് വളരെ വ്യക്തമായി ടീവി റിപ്ലേയിൽ കാണാം . എന്നിട്ടും റഫറി പെനാൽറ്റി അനുവദിക്കാതിരുന്നത് അത്ഭുപ്പെടുത്തിയെന്ന് കേരള ബ്ലാസ്റ്റേഴ്സ് കോച്ച് സ്റ്റീവ് കൊപ്പൽ പറഞ്ഞു . റിനോ ആന്റോ , സി . കെ . വിനീത് എന്നിവരുടെ അഭാവം ടീമിനെ ബാധിച്ചിട്ടുണ്ട് . ഏഴ് അറ്റാക്കർമാരെ നിശ്ചിച്ചപ്പോൾ ഒരു ഫുൾ ബാക്കിനെ മാത്രം തെരഞ്ഞെടുത്തതിനെ കുറിച്ച് കോച്ചിന്റെ പ്രതികരണം ഇങ്ങിനെയായിരുന്നു . അയർലണ്ടിന് വേണ്ടി മൽസരിക്കാൻ പോയ മാർക്വീ താരം ആരോൺ ഹ്യൂസ് , 14 - ാം തീയതിയിലെ മൽസരത്തിനെത്തുമെന്നും സ്റ്റീവ് കൊപ്പൽ പറഞ്ഞു .